《山阳守吴子仁遗两鹤喜而赋诗二首 其二》
宋代·孙觌

缟袂真仙驭，玄裳羽客衣。千年令威至，万里佐卿归。

蹋雨青苔院，栖烟白板扉。萧条真老伴，相对两忘机。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。